
OSNUTEK POGODBE


Splošna bolnišnica Trbovlje, Rudarska cesta 9, 1420 Trbovlje, ki jo zastopa ......................................................................................... (v nadaljevanju kupec),
identifikacijska številka za DDV: SI99756650

in

...........…………………………..........…………..........…....…………………...., ki ga zastopa (naziv dobavitelja, naslov, kraj)
…..……..…….…......…………………. (v nadaljevanju dobavitelj) 
(ime, priimek in naziv podpisnika)
identifikacijska številka za DDV: ………..........

skleneta naslednjo



POGODBO O DOBAVI MEDICINSKO POTROŠNEGA MATERIALA ZA OBDOBJE DVEH LET
ŠT. .........................................


1. člen

Predmet pogodbe je dobava medicinsko potrošnega materiala za obdobje dveh let, po ponudbenem predračunu št. ___________ z dne___________ (v nadaljevanju: ponudbeni predračun), ki je dobavitelj predložil v svoji ponudbi in bil izbran kot najugodnejši ponudnik na javnem naročilu za oddajo naročila blaga po odprtem postopku za dobavo medicinskega potrošnega materiala za obdobje dveh let, št. 2022/460-8, objavljenega na portalu javnih naročil dne _____, pod objavo št.______, in v Uradnem listu EU dne ______, pod objavo št. _______  (v nadaljevanju: javno naročilo), za naslednje sklope/podsklope:

(se izpolni v času sklepanja pogodbe glede na podsklope za katere je bil ponudnik izbran)
Sklop 1: Pripomočki za venski in arterijski dostop (45 podsklopov);
Sklop 2: Pripomočki za kateterizacijo mehurja in vstavitev nazogastrične sonde (27 podsklopov);
Sklop 3: Monitornig, UZ (14 podsklopov);
Sklop 4: Pripomočki za fizioterapijo (8 podsklopov);
Sklop 5: Pripomočki za zagotavljanje varnosti pacienta (4 podsklope);
Sklop 6: Ostali medicinsko potrošni material (50 podsklopov).

Ponudbeni predračun je priloga in sestavni del te pogodbe.

Dobavitelj zagotavlja, da bo dobavljeno blago novo in bo izpolnjevalo vse naročnikove zahteve iz razpisne dokumentacije javnega naročila, navedenega v prvem odstavku tega člena. 

Pogodba se sklepa za obdobje dveh let, in sicer od 1. 2. 2023 do 31. 1. 2025, oziroma do porabe sredstev okvirne dvoletne pogodbene vrednosti.

Pogodbeni stranki se dogovorita, da je dvoletna količina blaga okvirna, ni dokončna in se prilagaja konkretnim potrebam in razpoložljivim finančnim sredstvom kupca. Kupec ni zavezan naročiti celotne okvirne količine blaga.


2. člen

Cene iz ponudbenega predračuna so izražene v eurih (EUR) ter so brez DDV fiksne in vključujejo vse stroške, povezane z realizacijo predmeta pogodbe, DDP (INCOTERMS 2020) kraj dobave: skladišče lekarne Splošne bolnišnice Trbovlje, Rudarska cesta 9, 1420 Trbovlje.


3. člen

Cene blaga iz ponudbenega predračuna so oblikovane DDP (INCOTERMS 2020) kraj dobave kupca iz 2. člena te pogodbe in vključujejo vse elemente, iz katerih so sestavljene ter pokrivajo vse stroške, ki jih bo imel dobavitelj v zvezi z realizacijo naročila (npr. stroške blaga, stroške dostave, špediterske, prevozne in carinske stroške, ter vse morebitne druge stroške, ki jih bo dobavitelj imel v zvezi z realizacijo naročila).

Vse cene v ponudbenem predračunu so izražene v evrih (EUR). 

Cene blaga iz ponudbenega predračuna so fiksne brez DDV za obdobje 12 mesecev od datuma sklenitve pogodbe. Po poteku tega obdobja – 12 mesecev od sklenitve pogodbe, se cene lahko usklajujejo z indeksom rasti cen življenjskih potrebščin (v nadaljevanju: indeks), in sicer glede na dvig in tudi v primeru znižanja indeksa zaradi znižanja cen življenjskih potrebščin, vendar ko ta kumulativno preseže 4% spremembo, pri čemer je izhodišče za izračun indeksa indeks, ki je uradno objavljen po preteku te dobe – 12 mesecev od sklenitve pogodbe. Nadaljnje uskladitve cene se lahko izvedejo, ko indeks kumulativno ponovno preseže 4% spremembo, pri čemer je izhodišče za izračun indeksa indeks, ki je uradno objavljen po zadnji spremembi cene. Za izračun indeksa se uporablja povezava: https://www.stat.si/PreracuniNew/sl-SI. 

Cene se lahko spremenijo največ v višini 80% izračunanega indeksa. Dobavitelj mora kupcu pisno predlagati spremembo cene, na podlagi česar kupec preveri upravičenost spremembe cene. V kolikor se indeks, skladno z znižanjem cen življenjskih potrebščin, zniža več kot 4%, spremembo cene dobavitelju pisno predlaga kupec. O spremembi cene pogodbeni stranki skleneta dodatek k  pogodbi.


4. člen
/izpolni se v fazi sklepanja pogodbe/
/V primeru tujega ponudnika ustrezno prilagoditi/

Okvirna dvoletna pogodbena vrednost za posamezen sklop/podsklop znaša:

	Št. podsklopa:
	Vrednost brez DDV
	Vrednost z DDV

	
	
	

	
	
	

	
	
	



Okvirna dvoletna pogodbena vrednost za vse podsklope brez DDV je ____________EUR, ________% davek na dodano vrednost znaša ____________EUR. Skupna okvirna dvoletna pogodbena vrednost za vse podsklope znaša ___________ EUR z DDV.

Dobavitelj zagotavlja, da bo blago po predmetni pogodbi zaračunaval kupcu po ceni navedeni v ponudbenem predračunu. Sprememba davčnega statusa ponudnika (presežen znesek 50.000,00 EUR v obdobju zadnjih 12 mesecev) v času izvajanja pogodbenih obveznosti ne bo vplivala na ponudbeno ceno, temveč le na dobaviteljevo dolžnost v zvezi z obračunavanjem in plačevanjem DDV. /upošteva se v primeru, da dobavitelj v ponudbenem predračunu ni obračunal DDV, ker v času oddaje ponudbe ni bil zavezanec za DDV./


5. člen

Kupec bo posamezne vrste blaga, ki jih bo potreboval v času trajanja pogodbe, naročal pri dobavitelju s pisnimi naročilnicami, v kateri bo vsakokrat opredelil vrste in količine blaga.

Dobavitelj bo dobavo naročenega blaga izvedel najkasneje v roku 2 (dveh) delovnih dni, pri nujnih naročilih pa najkasneje v roku 1 (enega) delovnega dneva, od prejema naročila, v delovnem času lekarne Splošne bolnišnice Trbovlje, med 7.00 in 15.00 uro.

Blago mora biti dostavljeno in razloženo v kraju dobave iz 2. člena te pogodbe.

Rok uporabe posameznega blaga ob dobavi le-tega ne sme biti krajši od 12 mesecev (velja le za blago, ki ima predviden rok trajanja). V kolikor ima blago krajši rok uporabe, dobavitelj pred dostavo tega blaga pridobi pisno soglasje kupca. V primeru, da kupec ni podal soglasja, rok uporabe dostavljenega blaga pa je krajše od 12 mesecev, lahko kupec zavrne njegov prevzem.

Dobavitelj se zavezuje, da:
· bo pri kupcu zagotavljal načelo sledljivosti blaga, pri čemer se zavezuje ob vsakokratni dobavi blaga sklicevati na naročilnico kupca in zagotavljati ujemanje podatkov, kot je naziv blaga in kataloška številka proizvajalca, navedenih v ponudbenem predračunu, na dobavnici, računu in embalaži;
· bo poskrbel, v kolikor je izvedljivo, da se bo vsakokratni prevzem blaga vršil z elektronsko dobavnico, ki bo kompatibilna s kupčevim lekarniškim programom poslovanja za evidenco dobav (ProLis, format dobavnice asc ali xml);
· bo poskrbel, v kolikor je to izvedljivo, da število kosov blaga (artikla) v osnovni enoti pakiranja ne bo presegalo polletne količine predvidene porabe blaga (artikla), glede na ocenjeno količino posameznega blaga (artikla) iz ponudbenega predračuna;
· da bo na svoje stroške poskrbel za odvoz celotne odpadne embalaže, ki bo predmet dobave blaga.

Količinski in kakovostni prevzem dobavljenega blaga se izvrši ob dobavi na lokaciji dobave kupca iz 2. člena te pogodbe, s prevzemnim dokumentom (dobavnico). Prevzem izvede bolnišnična lekarna in o očitnih napakah (količinska ali vidna kakovostna odstopanja) obvesti dobavitelja v 1 (enem) delovnem dnevu z reklamacijskim zahtevkom. Dobavitelj se obveže napake brezplačno odpraviti najkasneje naslednji delovni dan od prejema reklamacijskega zahtevka.

V primeru, da v navedenem roku ni možno odpraviti napak, je dobavitelj dolžan v roku 1 (enega) delovnega dne dostaviti kupcu novo blago, sicer lahko kupec zniža pogodbeno vrednost ali odstopi od pogodbe. V vseh primerih je dobavitelj dolžan kupcu povrniti nastalo škodo. 

Kot datum dobave blaga, za katerega je kupec uveljavljal odpravo kakovostnih ali količinskih napak, se šteje datum, ko je dobavitelj napako odpravil oziroma dobavil blago brez napak.


6. člen

Dobavitelj lahko iz objektivnih razlogov (ukinitev oz. zamenjava blaga na trgu, novo bolj učinkovito blago ...), v soglasju s kupcem, določeno blago zamenja z drugim blagom, pod pogojem, da bo le-to ustrezalo tehničnim zahtevam za predmetno blago iz razpisne dokumentacije javnega naročila iz 1. člena te pogodbe (bo enakovredno ali boljše), in da cena zamenjanega blaga ostane enaka ceni blaga, ki ga dobavitelj želi zamenjati. V takšnih primerih mora dobavitelj kupcu v soglasje posredovati obrazložitev za menjavo blaga ter vso potrebno dokumentacijo, iz katere bo razvidno, da blago ustreza zahtevam razpisne dokumentacije predmetnega javnega naročila.

V kolikor dobavitelj ne bo sposoben zagotoviti posameznih dobav ali dobave določenega blaga, predmetno blago pa bo dobavljivo na trgu pri drugih dobaviteljih, si kupec pridržuje pravico, da to blago kupi pri drugih dobaviteljih, dobavitelj pa se zavezuje, da bo morebitno razliko v ceni povrnil kupcu, na podlagi izdanega računa, kateremu bo priloženo dokazilo o nakupu predmetnega blaga po višji ceni (npr. račun).


7. člen
/V primeru tujega ponudnika ustrezno prilagoditi/

Dobavitelj bo kupcu izstavljal račune za sukcesivne dobave blaga največ dvakrat mesečno. 

Kupec bo kupnine poravnaval 30. dan od dneva prejema računa, na račun dobavitelja št. __________________, odprt pri __________________ oziroma na račun dobavitelja, ki je naveden na računu, oziroma na račun podizvajalcev, ki zahtevajo neposredno plačilo s strani kupca, kot je opredeljeno v 10. členu te pogodbe. Dobavitelj mora računu priložiti račune podizvajalcev, ki jih je predhodno potrdil. /tekst glede podizvajalcev se upošteva v primeru, da ponudnik nastopa s podizvajalci, ki zahtevajo neposredno plačilo s strani kupca/. Plačilni rok začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET2. Pri izstavitvi računov se je potrebno sklicevati na številko pogodbe.

Dobavitelj izdane račune pošlje kupcu v elektronski obliki v skladu z Zakonom o opravljanju plačilnih storitev za proračunske uporabnike (Uradni list RS, št. 77/2016 in 47/19). /ne upošteva se za tujega  ponudnika/


8. člen

V primeru zamude pri dobavi blaga in v primeru zamude s pravilno izpolnitvijo pri dobavi blaga (od dospelosti obveznosti do odprave napak) kupec za vsak dan zamude dobavitelju zaračuna pogodbeno kazen v višini 2 % od zamujene vrednosti posameznega naročila z vključenim DDV.

Če je kupcu nastala večja škoda kot znaša znesek pogodbene kazni, ima kupec pravico poleg pogodbene kazni od dobavitelja zahtevati tudi povračilo škode. Pravico do povračila škode kupec uveljavlja po splošnih načelih odškodninske odgovornosti. 

Dobavitelj se strinja, da lahko kupec terjatev iz naslova morebitne zaračunane pogodbene kazni pobota s finančnimi obveznostmi po tej pogodbi.

Pogodbeni stranki sta soglasni, da v primeru zamude z izpolnitvijo dobavitelja, ob sprejemu izpolnitve kupec ni dolžan dobavitelja posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila. 

Če dobavitelj delno ali v celoti ne izpolni svoje pogodbene obveznosti kupec dobavitelju zaračuna pogodbeno kazen v višini 10 % od neizpolnjene skupne okvirne dvoletne pogodbene vrednosti z DDV.


9. člen
/se upošteva, v kolikor znaša skupna okvirna dvoletna pogodbena vrednost za vse podsklope več kot 2.000,00 EUR/

Dobavitelj se obveže, da bo najkasneje v 8 (osmih) dneh po obojestranskem podpisu pogodbe, za zavarovanje dobre izvedbe pogodbenih obveznosti kupcu predložil bianco menico z menično izjavo »na prvi poziv« za dobro izvedbo pogodbenih obveznosti po vzorcu in zahtevah iz razpisne dokumentacije javnega naročila (v nadaljevanju finančno zavarovanje za dobro izvedbo pogodbenih obveznosti), v višini 10 % od skupne okvirne dvoletne pogodbene vrednosti za vse podsklope z DDV iz 4. člena te pogodbe, to je _________ EUR /Izpolni se v fazi sklepanja pogodbe/. Finančno zavarovanje za dobro izvedbo pogodbenih obveznosti mora veljati še najmanj 30 dni po preteku veljavnosti pogodbe.

Predložitev finančnega zavarovanja za dobro izvedbo pogodbenih obveznosti je pogoj za veljavnost pogodbe. Finančno zavarovanje za dobro izvedbo pogodbenih obveznosti ima kupec pravico unovčiti v primeru, da dobavitelj ne bo pravočasno ali pravilno izpolnjeval svojih pogodbenih obveznosti.


10. člen
/izpolni se v fazi sklepanja pogodbe/
/upoštevati, če ponudnik nastopa s podizvajalcem-i/

[bookmark: _Hlk480410869]Dobavitelj pri izvajanju te pogodbe nastopa s podizvajalcem(-a/-i)/ustrezno navesti/ _____________________________________________ . /navesti naziv in naslov vseh podizvajalcev/.

/upoštevati v primeru, da podizvajalec zahteva neposredno plačilo/
[bookmark: _Hlk480410453]Podizvajalec_________________ /navesti naziv/ zahteva neposredno plačilo z izjavo »Izjava podizvajalca v zvezi z neposrednim plačilom«. Dobavitelj pooblašča kupca, da na podlagi računa, potrjenega s strani dobavitelja, izvede neposredno plačilo podizvajalcu.

/upoštevati v primeru, da podizvajalec ne zahteva neposrednega plačila/
Podizvajalec _________________ /navesti naziv/ ne zahteva neposrednega plačila z izjavo »Izjava podizvajalca v zvezi z neposrednim plačilom«. V skladu z Zakonom o javnem naročanju (Ur. l. RS št. 91/15, 14/18, 121/21, 10/22, 74/22 – odl. US in 100/22 – ZNUZSZS, v nadaljevanju: ZJN-3), bo kupec po zaključku pogodbe dobavitelja pozval, da mu pošlje svojo pisno izjavo in pisno izjavo podizvajalca, da je podizvajalec prejel plačila za del predmeta javnega naročila, ki ga je podizvajalec izvedel neposredno povezano s predmetom javnega naročila. Dobavitelj mora navedeno poslati najpozneje v 60 dneh od plačila zadnjega računa kupca dobavitelju. V primeru, da dobavitelj kupcu v navedenem roku ne posreduje izjav iz tega odstavka, kupec Državni revizijski komisiji poda predlog za uvedbo postopka o prekršku iz 2. točke prvega odstavka 112. člena ZJN-3. 

Obrazca »Izjava v zvezi s predložitvijo ponudbe« (s podatki o udeležbi podizvajalca) in »Izjava podizvajalca v zvezi z neposrednim plačilom« so sestavni del in priloga te pogodbe.

Dpbavitelj se zavezuje, da bo v primeru morebitne zamenjave podizvajalca ali vključitve novega  podizvajalca, v 5 dneh po spremembi, o tem podal pisni predlog oziroma obvestilo kupcu, kateremu bo priložil Dokazila za podizvajalca, navedena v točki 9.2.2 Navodil za izdelavo ponudbe razpisne dokumentacije javnega naročila. Kupec poda soglasje ali zavrnitev skladno s četrtim odstavkom 94. člena ZJN-3 v roku 10 dni od prejema predloga oziroma obvestila dobavitelja. 

Če kupec ugotovi, da dela izvaja podizvajalec, za katerega ni dal pisnega soglasja, lahko kupec odstopi od pogodbe. 


11. člen

Dobavitelj zagotavlja, da ne bo obljubil, ponudil ali dal nedovoljenega darila ali druge nedovoljene koristi v skladu z Zakonom o integriteti in preprečevanju korupcije, posredno ali neposredno po kateremkoli funkcionarju, uslužbencu ali drugemu zaposlenemu v vladi ali drugem državnem organu (službi, oddelku, agenciji) oziroma katerikoli politični stranki ali kandidatu politične stranke z namenom podkupovanja, da bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na katerikoli zakon ali odločitev vlade ali drugega pristojnega organa tako, da bi s tem pridobil posel, obdržal posel, sklenil posel pod ugodnejšimi pogoji ali usmeril posle k dobavitelju ali kateremukoli hčerinskemu podjetju ali drugemu povezanemu podjetju. 

Pogodbeni stranki soglašata, da je pogodba v primeru, da kdo v imenu ali na račun druge pogodbene stranke (dobavitelja), predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
· pridobitev posla ali
· za sklenitev posla pod ugodnejšimi pogoji ali
· za opustitev dolžnega nadzora nad izvajanjem pogodbenih obveznosti ali
· za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;
nična, če pa pogodba še ni veljavna, se šteje, da pogodba ni bila sklenjena.


12. člen

V primeru neizpolnitve pogodbenih obveznosti ali zahtev razpisne dokumentacije javnega naročila ali če dobavitelj obveznosti ne bo izpolnil na način, dogovorjen s to pogodbo, lahko kupec, ob upoštevanju določb Obligacijskega zakonika, odstopi od pogodbe. V tem primeru je dobavitelj dolžan kupcu povrniti vso škodo.


13. člen

Skrbnik pogodbe s strani kupca je _________________, e-naslov: __________________.

Skrbnik te pogodbe za dobavitelja je _________________, e-naslov: __________________.

Za spremembo skrbnikov iz tega člena ni potrebno skleniti aneksa k pogodbi. O spremembi se stranki pisno obvestita.


14.  člen

Kupec bo vse nepravilnosti v zvezi z izvajanjem te pogodbe sporočal dobavitelju v pisni obliki. V kolikor dobavitelj pri naslednjih dobavah blaga ne bi upošteval upravičenih pripomb kupca, lahko kupec odstopi od te pogodbe. Kupec lahko odstopi od te pogodbe tudi v primerih, če dobavitelj neutemeljeno zavrne naročilo, večkrat zamuja z izvedbo naročila ali naročila izvaja nekvalitetno. V teh primerih kupec tudi unovči finančno zavarovanje za dobro izvedbo pogodbenih obveznosti.

/se upošteva v primeru domačega ponudnika/
Za medsebojne obveznosti, ki v pogodbi niso opredeljene, veljajo določila Obligacijskega zakonika. 

/se upošteva v primeru tujega ponudnika/
Za vsa vprašanja, ki jih ta pogodba ne ureja, se uporabljajo določila Obligacijskega zakonika oziroma slovensko pravo. Določila Konvencije Združenih narodov o pogodbah o mednarodni prodaji blaga se za to pogodbo ne uporabljajo. 


15. člen

Vse morebitne spore povezane s to pogodbo, njeno sklenitvijo in veljavnostjo bosta pogodbeni stranki reševali sporazumno, sicer pa jih rešuje stvarno pristojno sodišče po sedežu kupca.


16. člen

[bookmark: _GoBack]Pogodba je sklenjena, ko jo podpišeta obe pogodbeni stranki in prične veljati z izpolnitvijo obveznosti dobavitelja iz prvega odstavka 9. člena te pogodbe. /slednje se upošteva, v kolikor znaša skupna okvirna dvoletna pogodbena vrednost za vse podsklope več kot 2.000,00 EUR/

Kupec si pridržuje pravico do odpovedi pogodbe, brez vsakih pravnih ali finančnih posledic, v kolikor v sprejetem proračunu nima zagotovljenih zadostnih pravic porabe. Kupec lahko odpove pogodbo z enomesečnim odpovednim rokom, ki začne teči od prejema pisnega obvestila, posredovanega dobavitelju s priporočeno pošto.

V primeru, da se bodo zaradi večjih potreb sredstva skupne okvirne dvoletne pogodbene vrednosti z DDV za posamezen podsklop izčrpala pred potekom obdobja veljavnosti pogodbe, lahko kupec v primeru, da bo imel zagotovljena finančna sredstva, z dobaviteljem, na podlagi 1. točke prvega odstavka 95. člena ZJN-3, sklene aneks k pogodbi, za povečanje skupne okvirne dvoletne pogodbene vrednosti z DDV za predmetni podsklop za največ 30 %. V primeru izčrpanja slednje vrednosti pa pogodba za predmetni podsklop preneha veljati ne glede na njeno obdobje veljavnosti oziroma v primeru neizčrpanosti z dnem veljavnosti pogodbe.


17. člen
/navedbe, ki se nanašajo na podizvajalca, se ustrezno upoštevajo glede na konkreten primer/

Ta pogodba ja sklenjena pod razveznim pogojem, ki se uresniči v primeru izpolnitve ene od naslednjih okoliščin:
· če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
· če bo kupec seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
· plačilom za delo,
· delovnim časom,
· počitki,
· opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo. 

V primeru izpolnitve okoliščine in pogojev za razvezo pogodbe iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo kupec obvestil dobavitelja.

Če kupec v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Dobavitelj je dolžan nemudoma seznaniti kupca o okoliščinah iz prvega odstavka tega člena. 

Naročnik lahko, ne glede na določila Obligacijskega zakonika, odstopi od pogodbe v naslednjih okoliščinah:
· javno naročilo je bilo bistveno spremenjeno, kar terja nov postopek javnega naročanja;
· v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročila, pa s tem dejstvom naročnik ni bil seznanjen v postopku javnega naročila;
· zaradi hudih kršitev obveznosti iz Pogodbe o Evropski uniji - PEU (UL C št. 326 z dne 26. 10. 2012), Pogodbe o delovanju Evropske unije - PDEU (UL C št. 326 z dne 26. 10. 2012) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.


18. člen

Pogodba je sestavljena v dveh enakih izvodih, od katerih vsaka pogodbena stranka prejme en izvod.




..........................., dne __________		Trbovlje, dne ______________


Dobavitelj:                     		      		Kupec:

                                                                     	SPLOŠNA BOLNIŠNICA TRBOVLJE              
................………………..                       		
(naziv )			    				   

...………………........……                            	………..………………………..	       
(ime in priimek podpisnika)                          	(ime in priimek podpisnika)

……………………………                          	………………………………….

